**945Hortobágy Község Önkormányzatának 3. sz. napirend**

**Polgármesterétől\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2024. március 26-ai rendes, nyilvános ülésére**)**

**Tárgy:** A személyes gondoskodást nyújtó szociális ellátásokról és a fizetendő térítési díjakról szóló 12/2021. (IX.29.) önkormányzati rendelet módosítása

*Tisztelt Képviselő-testület!*

Az intézményi térítési díj szabályait a szociális igazgatásról és szociális ellátásokról szóló 1993. évi III. törvény (a továbbiakban: Szt.), a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet, továbbá Magyarország 2018. évi központi költségvetéséről szóló 2017. évi C. törvény tartalmazza.

Az Szt. 115. § (1) bekezdése alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.

A szolgáltatási önköltség a szolgáltatás kapcsán felmerült ráfordítások a számvitelről szóló 2000. évi C. törvény 78 - 80. §-ai szerinti költségek egy szolgáltatási egységre (ételadag, szolgáltatási óra, nap) számított értéke, amelyet az előző év adatai alapján, a tárgyév április 1-jéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.

A fenntartó az intézményi térítési díjat a szolgáltatási önköltségnél alacsonyabb összegben is meghatározhatja.

Térítésmentesen kell biztosítani a falugondnoki és tanyagondnoki szolgáltatást és e szolgáltatások esetén intézményi térítési díjat nem kell megállapítani.

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 3. § (1) bekezdése alapján az intézményi térítési díjat és a személyi térítési díjat étkeztetés esetén ellátási napra, házi segítségnyújtás esetén gondozási órára kell meghatározni.

**Szociális szolgáltatások önköltség számítása 2024. évben**

*1. Szociális étkeztetés – helyben fogyasztással, vagy saját szállítással*

Szakfeladat tervezett működési költsége: 17.552.000.-Ft.

2024. évi tervezett adagszám: 64 fő x 250 nap = 16.000 adag

Önköltség: 17.552.000.- Ft. / 16.000 adag = 1.097.- Ft / ellátási nap

*Az önköltség összege: 1.097.-Ft / ellátási nap (adag)*

*2. Szociális étkeztetés - lakásra szállítással:*

Az étkeztetés lakásra szállításának jelenleg nincs működési költsége, mivel ezt a feladatot közfoglalkoztatott személyekkel biztosítjuk. A közfoglalkoztatott feladatok finanszírozásából adódóan itt nem számolunk működési költséggel.

Amennyiben a feladatellátás biztosításában változás következne be, s ezáltal a fenntartónak működési költsége jelentkezik, lehetőség van az intézményi térítési díj korrigálására.

*Önköltség összege: 1.097.-Ft / ellátási nap (adag)*

*3. Házi segítségnyújtás*

A házi segítségnyújtás teljes önköltsége: 19.061.480.- Ft.

Az ellátottak tervezett száma: 23 fő

*Az önköltség összege: (19.061.480.-Ft./8.000 munkaóra =) 2.383.- Ft/óra*

Munkaórák számítása:

4 fő gondozónő munkaórája: 4 x 8 óra x 250 munkanap = 8.000 munkaóra/év

Személyi gondozás önköltségének összege: 2.383.- Ft. / gondozási óra

Szociális segítés önköltségének összege: 2.383.- Ft. / gondozási óra

*4. Falugondnoki vagy tanyagondnoki szolgáltatás*

A tanyagondnoki szolgáltatás teljes önköltsége: 6.608.200.- Ft.

A tervezett megtett kilométer száma: 19.000 km

.

*Az önköltség összege: 348.-Ft / km.*

A fentiek alapján javasoljuk módosítani a 2024. évre vonatkozó intézményi térítési díjat a személyes gondoskodást nyújtó szociális ellátásokról és a fizetendő térítési díjakról szóló 12/2021. (IX. 29.) önkormányzati rendelet 1. sz. mellékletének módosításával.

Szociális étkeztetés esetében az állami támogatás 79.610.-Ft/ fő/év, azaz 64 Ft/adag.

Önkormányzatunk a 2021. július 16-án kelt vállalkozási szerződés alapján a gyermekétkeztetést a Sápex-Duett Kft. által biztosítja. A szolgáltatóval kötött szerződés V.2. pontja alapján a vállalkozó az árakat évente egyetlen alkalommal a KSH inflációs ráta 100%-ban módosíthatja. A Sápex-Duett Kft.-2023. november 13-án jelezte, hogy 2024. január 1-től élni kíván a szerződésben rögzített jogával.

A szociális ebédet a szolgáltató 2024. január 01-jétől 1.097.-Ft+Áfa, azaz bruttó 1.393.-Ft/adag áron biztosítja önkormányzatunknak.

A fentiek alapján javaslom a szociális étkezők térítési díjának emelését az alábbiak szerint:

|  |  |  |  |
| --- | --- | --- | --- |
|  | **A** | **B** | **C** |
| **1** | Igénybe vehető ellátások 2024. évi intézményi térítési díjai | | |
| **2** | **Ellátás megnevezése** | **Intézményi térítési díj bruttó összege (eredeti) 2024. január 1-től** | **Intézményi térítési díj bruttó összege (javasolt)**  **2024. április 1-től** |
| **3** | *Szociális étkezés* |  |  |
| **4** | Helyben fogyasztással, vagy saját szállítással | 880.- forint/ellátási nap | 945.- forint/ellátási nap |
| **5** | Lakásra szállítással | 880.- forint/ellátási nap | 945.- forint/ellátási nap |
| **6** | Lakásra szállítással - tanyagondnok útján | 880.- forint/ellátási nap | 945.- forint/ellátási nap |
| **7** | *Házi segítségnyújtás* |  |  |
| **8** | Szociális segítés | 400.- forint/gondozási óra | 400.- forint/gondozási óra |
| **9** | Személyi gondozás | 0.- forint/gondozási óra | 0.- forint/gondozási óra |

A Magyarország gazdasági stabilitásáról szóló 2011. évi CXCIV. törvény 32. § alkalmazását ugyanezen jogszabály 28. § (1) bekezdése miatt nem szükséges alkalmazni.

Kérem a Tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a szociális ellátások helyi szabályairól szóló rendeletet módosításáról szóló rendeletet megalkotni szíveskedjen.

Hortobágy, 2024. március 19.

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető